## Liturgi – lysmesse for rettane til barn og unge

***Freds- og menneskerettssøndagen 2014***

|  |  |  |
| --- | --- | --- |
| **I: Samling** | | |
| **Førebuing** | | *Lyset i salen blir dempa nesten heilt ned – Dersom det er mogleg, kan lyset dempast opp og ned under gudstenesta i forhold til dei stadene der kyrkjelyden treng å sjå tekstane dei skal lese/syngje.* |
| **Inngangsord** | | *I forlenging av eller som variasjon av eit av inngangsorda frå grunnordninga i kyrkjelyden kan ei av desse formuleringane brukast:*  **ML/L**: Saman feirar vi lysmesse denne kvelden/søndagen i advent. Det handlar om menneskerettane til barn og unge, om livet og draumane deira. Somme barn er ofte redde. Somme er alltid svoltne. Somme barn er sjuke utan at dei får hjelp. For å understreke det vonde og vanskelege har vi piggtråd rundt eit av lysa i kyrkja i dag. Kanskje du har lagt merke til det – piggtråden rundt lyset for akkurat denne dagen, andre søndag i advent. Men lyset brenn likevel! For han som er verdas lys, utfordrar oss til å bry oss om kvarandre og be for kvarandre. – Tenne lys i mørket, og gjere draumar til røyndom!  La oss vere stille for Gud! |
| **Stille og 3 bønneslag** | |  |
| **Lysprosesjon med musikk eller salme** | | *Lysprosesjonen går inn og stansar ved plassane sine. Dei set seg når forspelet til «Tenn lys» begynner.*  *Dei to siste lysberarane går gjennom lysalleen fram til alterpartiet og stiller seg på kvar si side av adventskransen.* |
| **Adventssong og tenning av lysa i adventskransen** | | *Dei to lysberarane står framleis ved adventskransen og tenner kvart sitt lys ved byrjinga av kvart vers. Begge går til stolane sine under det andre verset.*    *N13 25 Tenn lys!* |
| **Samlingsbønn** | | **ML/L**:Nåde vere med dykk og fred frå Gud vår Far og Jesus Kristus vår Herre.  **Jente:** Gud er vår Far.  **Gut:** Her i huset sitt tek han oss inn i varme og lys.  **Jente:** Han er nær oss.  **Gut:** No skal ordet hans leie oss rett og styrkje trua vår.  **Jente:** Gud er vår Far.  **Gut:** Vi er barna hans.  **Begge to:** No vil vi prise han, no er han her.  *Eller:*  *Lyfta hender.*  **ML/L**: Kjære Gud, du er hos oss. Tenn lyset ditt i oss.  *Hendene i kryss framfor brystet.*  **ML/L**:Kjære Jesus, du går med oss. La oss få leve i din fred.  *Hendene mot kvarandre framfor brystet med fingertuppane opp.*  **ML/L**: Kjære Gud, du ser oss.  Ta imot tankane våre og våre stille bønner.  *Hendene strakt ut framfor oss med handflatene opp.*  **ML/L**: Kjære Jesus, du tek hendene våre i dine. Lei oss på din gode veg.  *Vi tek dei som sit ved sida av oss, i handa.*  **ML/L**: Gode Heilage Ande, takk for at vi ikkje er åleine. Hjelp oss å sjå kvarandre med kjærleik. |
| **Kyrie og lovsong** | | *Her kan det brukast anten eit kyrie som er i bruk i kyrkjelyden, eller eit anna eigna kyrie.*  *Her kan det følgje Gloria etter grunnordnings i kyrkjelyden eller ein annan eigna lovsong, for eksempel* N13 752 Gi oss lys, gi oss fred, gi oss håp. |
| **II: Ordet** | | |
| **Tekstlesing** | | *Anten dagens tekst eller «Lysmesse», II rekkje. Avslutt eventuelt med musikk.* |
| **Preike/andakt** | | *Sjå eige vedlegg.* |
| **Salme** | | *(Sjå salmeforslag nedanfor.)* |
| **III: Forbønn** | | |
| **Forbønn med lystenning** | *Det er same person som les alle utdraga frå barnekonvensjonen. Etter ei kort stille tenner ulike personar lyset sitt på lysgloben og ber bønna si. Så syng alle eit bønnesvar. Bruk bønnesvar frå lokal gudstenesteordning.*  **ML/L**:La oss høyre utdrag frå FNs konvensjon om rettane til barn, vere stille i ettertanke, tenne lys og be.  **Ein les**:Alle barn og unge har rett til utdanning. *(Frå barnekonvensjonen 28.)*  *Kort stille til ettertanke*  *Lystenning*  **Lystennar**:Vi ber for barn og unge som ikkje får gå på skole på grunn av barnearbeid og fattigdom. Rettferds Gud, la fredsprisen i år medverke til eit sterkt engasjement for rett til utdanning for barn over heile verda. Styrk arbeidet og engasjementet til fredsprisvinnarane Malala Yousafzai og Kailash Satyarthi, og hjelp oss alle å medverke til ei verd utan barnearbeid og fattigdom.  *Bønnesvar*  **Ein les**:Alle barn har rett til å leike*. (Frå barnekonvensjonen 31.)*  *Kort stile til ettertanke*  *Lystenning*  **Lystennar**:Vi ber for barn og unge som ikkje leikar fordi dei lever i konflikt og krig, eller fordi dei må forsørgje familien og seg sjølve. Kjære Gud, takk for at du har gitt oss lysta til glede og leik. Hjelp oss å medverke til å skape fred og trygge fellesskap, slik at barn kan få leike trygt saman.  *Bønnesvar*  **Ein les**:Alle barn har rett til fritid og kvile. *(Frå barnekonvensjonen 31.)*  *Kort stille til ettertanke*  *Lystenning*  **Lystennar**:Vi ber for barn og unge som lever med uro og otte. Vi ber spesielt for asylbarna i Noreg og dei som opplever utryggleik og ikkje veit om dei får bli i Noreg. Gode Gud, takk for at du gir oss kvile og ny kraft. Hjelp oss å medverke til å skape trygge rom der barn og unge kan få kvile og ha det godt.  *Bønnesvar* | |
| **Bønnevandring** | *Nedanfor er nokre innspel (inspirasjon) til ei bønnevandring. Bruk gjerne* N13 640 Vi tenner lys i Globen vår *eller ein annan salme som høver.*  *For alle stasjonar gjeld: Ha gode plakatar til stasjonane som forklarer bruken av stasjonane eller eventuelt materiell. Der det høver, kan ein ha bakgrunnsinformasjon, bibelvers, dikt e.l.*   * Skriv ut bileta (sjå vedlegg) som meditasjonsstasjonar. * Lag «Rettskort» (<http://www3.verdensgaver.no/undervisning/index.cfm?cmd=produkt&P=750114>) og legg dei ut på ein bønnestasjon. Legg dei ut på eit bord dekt med ein fin, farga duk. Set fram nokre stolar eller puter, slik at ein kan setje seg ned når ein les igjennom korta. Bruk eventuelt berre eit utval. Du kan òg laste ned eller bestille plakaten «Barnekonvensjonen» (vedlegg). * Lystenning: Gudstenestedeltakarane får høve til å tenne lys og setje i lysgloben. * Verdskartet med telys: Legg ut eit stort verdskart. Ved sida av står ein bolle med telys og ei oppmoding om å tenne eit lys og setje det ved eit område i verda som ein ønskjer å be for. (Tenk igjennom kva slags telys de bruker, eller sjekk om telysa blir veldig varme – med tanke på brannfare.) * Lag to kollasjar: 1. Barn frå heile verda på skole, 2. Barn frå heile verda som jobbar. Finn bilete på nettet. Heng kollasjane ved sida av kvarandre. *Dette er noko som fint kan førebuast i ei barnegruppe eller på søndagsskolen.* * Takkesnor: Heng opp ei klessnor. Takkebønner kan teiknast eller skrivast på avlange ark i regnbogefargane, og arka kan brettast i midten, slik at dei kan hengjast over snora. Arka kan òg festast med klesklyper eller stiftar. Dette blir til eit tydeleg og fargerikt håpsteikn. * For gudstenester med ein del yngre barn: glede, rytme, spel. Legg ut ei matte og ha ei korg med nokre enkle rytmeinstrument (rytmeegg o.l.) og fargerikt stoff (som gjerne blir nytta til babysong). Berre sjå kva som skjer. * Lag ein liten bokkrok med barnebøker om menneskerettar og barn frå heile verda. Nokre eksempel finn du i vedlegget med liste over litteratur. | |
| **IV: Sendelse** | | |
| **Salme** | *(Sjå salmeforslag nedanfor)* | |
| **Velsigning** | *Velsigninga etter grunnordninga i kyrkjelyden*  *ELLER*:  **L**: Ta imot velsigninga frå visdommens Gud, velsigninga frå Jesus Kristus, fødd av kvinna Maria, velsigninga frå Den Heilage Ande, som vaker over oss som ei mor over barna sine, velsigninga frå den treeinige Gud som gir vekst. Alle (syng eller seier):  Gud vere lova. Halleluja, halleluja, halleluja. | |
| **Utgangssalme og utgangs-prosesjon** | *Alle reiser seg.*  *Lysprosesjonen og alle medverkande går først ut, under songen*  N13 431 La oss vandre i lyset *eller ein annan salme som høver.* | |

## Nokre salmeforslag til bruk under freds- og menneskerettssøndagen

Frå Norsk salmebok 2013:

* 5 Gjør døren høy, gjør porten vid
* 101 Kristus er verdens lys
* 431 La oss vandre i lyset / Lat oss vandre i lyset
* 639 Gulá muv råhkålvisájt / Hör mina böner, Herre
* 640 Vi tenner lys i Globen vår
* 739 Nå øyner vi lyset av dagen
* 724 Stjernene lyser fremdeles i mørket
* 752 Gi oss lys, gi oss fred, gi oss håp (India)
* Bønnesvar: 921 Send ditt lys og din sannhet *eller* 917 Hos deg er livets kilde

Frå Syng Håp

* 13 Miskunn deg, Herre / Khudaya, rahem kar (Pakistan)

Frå Syng Håp 2

* 25 Gud som ei mor / Mothering God (USA og Skottland)
* 53 Lysenes Gud (Omskap oss Gud) / Love is your way (God, in your grace)